ᱵᱷᱩᱢᱤᱡᱽ

ᱵᱷᱩᱢᱤᱡᱽ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱱᱰᱟ ᱡᱟᱹᱛᱤ ᱜᱩᱥᱴᱤ ᱨᱮᱱ ᱦᱚᱲ ᱠᱟᱱᱟ ᱠᱚ᱾ ᱱᱩᱠᱩ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ, ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱠᱚᱨᱮ ᱠᱚ ᱛᱟᱦᱮᱱ ᱠᱟᱱᱟ, ᱟᱥᱚᱠᱟᱭ ᱛᱮ ᱢᱟᱨᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ᱾ ᱵᱤᱦᱟᱨ ᱟᱨ ᱟᱥᱟᱢ ᱞᱮᱠᱟᱱ ᱯᱚᱱᱚᱛ ᱨᱮᱦᱚᱸ ᱟᱹᱰᱤ ᱜᱟᱱ ᱵᱷᱩᱢᱤᱡᱽ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱟᱝᱞᱟᱫᱮᱥ ᱨᱮᱦᱚᱸ ᱟᱹᱰᱤ ᱜᱟᱱ ᱵᱷᱩᱢᱤᱡᱽ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱷᱩᱢᱤᱡᱽ ᱠᱚᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱵᱷᱩᱢᱤᱡᱽ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱟᱨ ᱚᱞ ᱞᱟᱹᱜᱤᱫ ᱚᱞ ᱚᱱᱚᱞ ᱪᱤᱠᱤ ᱠᱚ ᱵᱮᱵᱷᱟᱨᱟ᱾omniglot

ᱱᱟᱜᱟᱢ
ᱵᱷᱩᱢᱤᱡᱽ ᱫᱚ ᱦᱩᱭᱩᱜ ᱠᱟᱱᱟ "ᱡᱟᱦᱟᱸᱭ ᱫᱚ ᱦᱟᱥᱟ ᱠᱷᱚᱱ ᱡᱟᱱᱟᱢ ᱟᱠᱟᱱᱟᱭ"᱾ ᱦᱟᱨᱵᱟᱨᱴ ᱦᱩᱯ ᱨᱤᱥᱞᱤ ᱫᱚ ᱑᱘᱙᱐ ᱥᱟᱞᱮ ᱨᱮ ᱩᱫᱩᱜ ᱟᱠᱟᱫᱟᱭ ᱡᱮ ᱵᱷᱩᱢᱤᱡᱽ ᱫᱚ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱨᱮᱭᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱢᱮᱱᱟᱜ ᱫᱤᱥᱚᱢ ᱨᱮᱱ ᱦᱚᱲ ᱠᱟᱱᱟ ᱠᱚ᱾ ᱩᱱᱤ ᱢᱮᱱ ᱠᱮᱫᱼᱟ ᱡᱮ ᱥᱟᱢᱟᱝ ᱱᱟᱠᱷᱟ ᱨᱮᱱ ᱵᱷᱩᱢᱤᱡᱽ ᱫᱚ ᱟᱠᱚᱣᱟᱜ ᱢᱩᱬᱩᱛ ᱯᱟᱹᱨᱥᱤ ᱥᱟᱶ ᱥᱟᱹᱜᱟᱹᱭ ᱟᱫ ᱠᱟᱛᱮ ᱵᱟᱸᱜᱽᱞᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫᱟ᱾ ᱩᱱᱤᱭᱟᱜ ᱠᱟᱛᱷᱟ ᱞᱮᱠᱟᱛᱮ ᱞᱮᱠᱟᱛᱮ, ᱩᱱᱠᱩ ᱫᱚ ᱢᱩᱱᱰᱟ ᱨᱮᱱᱟᱜ ᱢᱤᱫ ᱜᱩᱴ ᱠᱚ ᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱥᱟᱢᱟᱝ ᱥᱮᱫ ᱥᱮᱱ ᱠᱟᱛᱮ ᱟᱨ ᱮᱴᱟᱜ ᱢᱩᱱᱰᱟ ᱥᱟᱶ ᱥᱟᱹᱜᱟᱹᱭ ᱠᱚ ᱟᱫ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱦᱤᱱᱫᱩ ᱟᱹᱨᱤᱪᱟᱹᱞᱤ ᱠᱚ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱡᱚᱠᱷᱚᱱ ᱮᱴᱟᱜ ᱵᱮᱼᱟᱹᱫᱤᱵᱟᱹᱥᱤ ᱠᱚ ᱱᱚᱣᱟ ᱴᱚᱴᱷᱟ ᱨᱮ ᱥᱮᱴᱮᱨ ᱞᱮᱱᱟ᱾

ᱪᱳᱴᱟ ᱱᱟᱜᱽᱯᱩᱨ ᱯᱞᱮᱴᱚ ᱠᱷᱚᱱ ᱥᱩᱨ ᱨᱮ ᱛᱟᱦᱮᱸᱱ ᱦᱚᱲ ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱠᱚᱣᱟ᱾ ᱮᱴᱟᱜ ᱠᱚ ᱫᱚ ᱵᱟᱝᱞᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ᱾ ᱫᱷᱚᱞᱵᱷᱩᱢ ᱨᱮᱫᱚ ᱱᱩᱠᱩ ᱫᱚ ᱯᱩᱨᱟᱹᱯᱩᱨᱤ ᱦᱤᱱᱫᱩ ᱫᱷᱚᱨᱚᱢ ᱛᱮᱠᱚ ᱩᱪᱟᱹᱲ ᱪᱟᱵᱟ ᱟᱠᱟᱱᱟ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱮ, ᱟᱨᱵᱟᱝ ᱛᱤᱢᱤᱱ ᱜᱟᱱ ᱚᱠᱛᱚ ᱨᱮᱦᱚᱸ, ᱵᱷᱩᱢᱤᱡᱽ ᱨᱮᱱ ᱟᱭᱢᱟ ᱦᱚᱲ ᱡᱟᱢᱤᱱᱫᱟᱨ ᱠᱚ ᱦᱩᱭ ᱞᱮᱱᱟ ᱟᱨ ᱠᱤᱪᱷᱩ ᱠᱚ ᱨᱟᱡᱟ ᱧᱩᱛᱩᱢ ᱦᱚᱸ ᱠᱚ ᱧᱟᱢ ᱞᱮᱫᱟ᱾ ᱮᱴᱟᱜ ᱠᱚᱫᱚ ᱥᱚᱨᱫᱟᱨ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ᱾ ᱢᱮᱱᱠᱷᱟᱱ, ᱩᱱᱠᱩ ᱡᱚᱛᱚ ᱜᱮ, ᱥᱟᱶᱛᱟ ᱥᱩᱵᱤᱫᱷᱟ ᱨᱮ ᱪᱮᱛᱟᱱ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮ ᱞᱟᱹᱜᱤᱫ ᱱᱮᱛᱟ ᱠᱚ ᱢᱮᱱᱚᱜᱚᱜ ᱠᱟᱱ ᱛᱟᱦᱮᱱᱟ, ᱟᱨ ᱱᱩᱠᱩ ᱫᱚ ᱟᱠᱚ ᱛᱮ ᱠᱷᱚᱛᱨᱤᱭᱚ ᱠᱚ ᱢᱮᱱᱚᱜ ᱠᱟᱱ ᱛᱟᱦᱮᱱᱟ᱾Ghosh, Binoy, Paschim Banger Sanskriti, (in Bengali), part I, 1976 edition, pp. 423-434, Prakash Bhaban

ᱦᱩᱞ
ᱠᱚᱞᱮᱠᱴᱚᱨ ᱰᱟᱞᱴᱚᱱ ᱟᱜ ᱫᱟᱹᱵᱤ ᱩᱱᱠᱩ ᱫᱚ ᱦᱩᱞᱜᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ (ᱪᱩᱣᱟᱨᱥ) ᱟᱨ ᱩᱱᱠᱩᱣᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱦᱩᱞ ᱫᱚ ᱪᱩᱣᱟᱨᱤᱥ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ᱾ ᱥᱩᱨ ᱥᱩᱯᱩᱨ ᱴᱚᱴᱷᱟ ᱨᱮᱱ ᱦᱚᱲ ᱠᱚ ᱱᱩᱠᱩ ᱟᱹᱰᱤ ᱠᱚ ᱵᱚᱛᱚᱨ ᱟᱠᱚ ᱠᱟᱱ ᱛᱟᱦᱮᱸᱫ᱾

ᱞᱟᱠᱪᱟᱨ
ᱯᱟᱹᱨᱥᱤ

ᱵᱷᱩᱢᱤᱡᱽ ᱥᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱩᱱᱰᱟ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱦᱳ, ᱢᱩᱱᱰᱟᱨᱤ ᱟᱨ ᱥᱟᱱᱛᱟᱲᱤ ᱥᱟᱶ ᱡᱩᱲᱟᱣ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱑᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱟ᱾

ᱡᱟᱱᱩᱣᱟᱨᱤ ᱒᱐᱑᱙ ᱨᱮ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱵᱷᱩᱢᱤᱡᱽ ᱫᱚ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫᱟ᱾

ᱫᱷᱚᱨᱚᱢ ᱟᱨ ᱯᱚᱨᱚᱵᱽ
ᱵᱷᱩᱢᱤᱡᱽ ᱡᱟᱹᱛᱤ ᱫᱚ ᱥᱤᱧ ᱵᱚᱸᱜᱟ ᱟᱨ ᱫᱷᱚᱨᱚᱢ ᱧᱩᱛᱩᱢ ᱛᱮ ᱥᱤᱧ ᱪᱟᱸᱫᱚ ᱠᱚ ᱢᱟᱱᱟᱣᱮᱭᱟ᱾ ᱱᱩᱠᱤᱱ ᱵᱟᱱᱟᱨ ᱵᱚᱸᱜᱟ ᱫᱚ ᱟᱠᱚ ᱨᱮᱱ ᱢᱟᱨᱟᱝ ᱵᱚᱸᱜᱟ ᱞᱮᱠᱟᱛᱮ ᱠᱚ ᱢᱟᱱᱟᱣ ᱠᱤᱱᱟ᱾

ᱡᱮᱱᱮᱴᱤᱠᱥ

ᱧᱩᱛᱩᱢᱟᱱ ᱵᱷᱩᱢᱤᱡᱽ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ